Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: 
Paragraph Index: 87

16. Cikk A jelen Megállapodás értelmében: — kábítószernek minősülnek azok az anyagok, amelyek a Genfben, 1972. március 25-én aláírt Jegyzőkönyvvel módosított, New Yorkban, 1961. március 30-án kelt Egységes Kábítószer Egyezményben kerültek felsorolásra és leírásra, — pszichotrop anyagoknak kell tekinteni azokat az anyagokat, amelyek a Bécsben, 1971. február 21-én létrejött, a Pszichotrop anyagokra vonatkozó Egyezményben kerültek felsorolásra és leírásra, — illegális forgalmazásnak minősülnek azok a cselekmények, amelyek az Egyesült Nemzetek Szervezetének a Kábítószerek és pszichotrop anyagok illegális forgalmazása ellen, Bécsben, 1988. december 20-án létrejött Egyezménye 3. Cikkének 1. és 2. pontjában kerültek meghatározásra.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes